Átta leikir eru á Evrópumóti karla í handbolta í dag þegar keppni lýkur í fjórum af sex undanriðlum mótsins. Ísland vann nauman sigur á Portúgal í B-riðli í gærkvöld en þó er allt opið fyrir lokaleik Íslands á morgun.
Það var mikill hraði í fyrri hálfleik en íslenska liðið var að honum loknum með tveggja stiga forystu 15-13. Ísland komst svo fimm mörkum yfir þegar seinni hálfleikur var nýhafinn en þegar tæpar tíu mínútur lifðu leiks höfðu Hollendingar jafnað 24-24. Það var því allt í járnum fram á síðustu mínútu en Íslandi tókst að lokum að tryggja sér eins marks sigur 29-28.
Íslenska liðið er því á toppi B-riðils með 4 stig en Holland og Ungverjaland eru með 2 stig hvort og Portúgal án stiga. Riðill Íslands er því galopinn fyrir lokaumferð riðilsins á morgun en tvö lið fara áfram í milliriðil. Til þess að komast áfram þarf Ísland að vinna eða gera jafntefli við Ungverja - og má jafnvel tapa, en þó aðeins með einu marki.
Sagði Aron Pálmarsson fyrirliði Íslands. Keppni lýkur í fjórum riðlum af sex í dag og milliriðlarnir fara þá að taka á sig mynd. Tveir leikir verða sýndir á RÚV tvö í dag. Annars vegar leikur Svartfjallalands og Slóveníu í A-riðli klukkan fimm. Og hins vegar leikur Svíþjóðar og Tékklands í E-riðli klukkan hálf átta en þá skýrist hvort liðið fer áfram með Evrópumeisturum Spánar. Hægt er að sjá leiki dagsins og stöðuna í riðlunum á íþróttavef RÚV.
Ísland vann Holland í gærkvöld á EM karla í handbolta og er með fullt hús stiga eftir tvö leiki í riðlinum. Enn getur þó allt gerst og B-riðill Íslands er galopinn fyrir lokaumferðina á morgun.